Звычайна цэнтральную ўвагу прыцягвае архаічны рытуал з удзелам Казы, што ўвасабляе долю і дабрабыт: “дзе яна ходзіць, там жыта родзіць, у каго бывае – таго шчасце чакае”. Спачатку алегарычная істота жвава танчыць з усімі прысутнымі, а потым падае на зямлю і “памірае”. Паводле народных павер’яў, сітуацыя сімвалізуе смерць Старога і нараджэнне Новага года. А каб падняць рагатую, трэба паднесці ёй розныя прысмакі, пачаставаць – тым самым дарамі аддзячыць багам за добрую долю на Новы год.